ریاض احمد گوھر شاہی

ریاض احمد گوہر شاہی (25 نومبر1941ء تا 25 نومبر2001) ایک صوفی، مصنف، روحانی پیشوا مسیحا فاؤنڈیشن انٹرنیشنلاور انجمن سرفروشان اسلام (ASI) کے سرپرست و بانی تھے۔گوہرشاہی، سرپرست و بانی انجمن سرفروشان ِ اسلام 

 ابتدائی زندگی 
سرکار ریاض احمد گوہر شاہی کی پیدائش 25 نومبر 1941ء کو پاکستان کے ضلع راولپنڈی کے گاؤں ڈھوک گوہر شاہ میں ایک معزز اور صاحبِ ثروت سادات خاندان میں ہوئی۔ریاض احمد گوہر شاہی، دینِ الٰہی، ایچ جی ایس انٹرنیشنل، 2000ء۔ ISBN 978-0-9543394-0-1 آپ نے اپنے بچپن کے چند سال دہلی میں بھی گزارے جہاں آپ کے خاندان کے گہرے مراسم تھے۔ عملی زندگی کے آغاز میں آپ نے کاروباری میدان میں قدم رکھا اور ایف کیو اسٹیل انڈسٹریز کے نام سے ایک صنعتی ادارہ قائم کیا۔ 24 سال کی عمر میں آپ کے اندر روحانی جستجو پیدا ہوئی جس کے لیے آپ نے مختلف صوفیا اور بزرگوں سے رجوع کیا، تاہم کسی موزوں رہبر کی عدم دستیابی پر آپ کچھ عرصہ کے لیے دوبارہ دنیاوی مصروفیات میں مشغول ہو گئے؛ اس دوران آپ رشتہ ازدواج سے منسلک ہوئے اور آپ کے ہاں تین بچوں کی ولادت ہوئی۔"گوہر شاہی کی زندگی کا ایک مطالعہ"، ڈیلی فقہ، 2005ء۔

1975ء میں آپ نے ذکر قلب اور لطائف کی بیداری کا بیان دیا، جو صوفیانہ نظام کے تحت انسانی وجود کے اندر موجود ان روحانی مراکز کو بیدار کرنے کا عمل ہے جو اللہ کے ذکر سے منور ہو کر انسان کو ولایت کے درجے تک پہنچاتے ہیں۔ 1980ء میں آپ نے اپنی تبلیغی سرگرمیوں کا باقاعدہ آغاز حیدرآباد اور کوٹری سے کیا، جس کے بارے میں آپ کے پیروکاروں کا ماننا ہے کہ یہ حضرت امام بریؒ کی بشارت کے بعد کیا گیا تھا۔گوہر شاہی، منارہ نور، (تعارف)، انجمن سرفروشانِ اسلام۔ آپ نے اپنی شناخت ایک صوفی کے طور پر پیش کی، تاہم اسی دوران ہزاروں عقیدت مندوں نے آپ کی شبیہ چاند پر ظاہر ہونے کے بعد امام مہدی بھی تصور کرنا شروع کر دیا۔ 1999ء میں پاکستان میں مولویوں کی طرف سے شدید تنقید اور مقدمات کے اندراج کے بعد آپ برطانیہ منتقل ہو گئے، جہاں آپ نے اپنا مرکز قائم کیا اور نظریات کی ترویج کے لیے امریکہ اور یورپ کے متعدد دورے کیے۔"گوہر شاہی اور ان کا مشن"، بی بی سی اردو، 2001ء۔

موجودہ دور میں ریاض احمد گوھر شاہی کے چاہنے والے مختلف گروہوں میں تقسیم ہیں، جن میں سب سے بڑا اور فعال گروہ "الرا ٹی وی" (مسیحا فاؤنڈیشن انٹرنیشنل) ہے، جس کی قیادت یونس الگوہر کر رہے ہیں۔ یونس الگوہر کے پیروکاروں کی تعداد 16 لاکھ سے تجاوز کر چکی ہے اور ان کے یوٹیوب چینل پر سبسکرائبرز کی تعداد 1.5 ملین سے زائد ہے، جو عالمی سطح پر آپ کی تعلیمات کی ترویج میں مصروف ہیں۔"الرا ٹی وی یوٹیوب چینل کے اعداد و شمار"، یوٹیوب، 2026ء۔مسیحا فاؤنڈیشن انٹرنیشنل، سرکاری ویب گاہ۔

 متنازع بیانات 
ریاض احمد گوھر شاہی کی روحانی تعلیمات اور متنازع بیانات جن کو خاص طور پر وہابی اور دیوبندی مولویوں نے شرکی بیانات قرار دیا ہے اور ان بیانات کی بنیاد پر فتوے بھی جاری کیے ہیں۔[گوہر شاہی کے خلاف فتوے] اگر زیادہ تر علماء کی جانب سے ان کی مخالفت کا جائزہ لیا جائے تو مندرجہ ذیل وجوہات نمایاں ہیں:
 گوہر شاہی کی عیسیٰ علیہ السلام سے امریکا میں ملاقات۔[گوہرشاہی۔ ایک اور امام مہدی؟]گوہر شاہی کی حضرت عیسیٰ علیہ السلام سے امریکا میں ملاقات[گوہرشاہی اور اُن کے معتقدین کے خلاف توہین ِ رسالت کے مقدمات کی فہرست]
 گوہر شاہی کے معتقدین کی جانب سے چاند، سورج اور حجر اسود میں گوہر شاہی کی شبیہات کا پرچار۔"چاند میں آدمی" تحریر اُردشیرکاؤس جی روزنامہ ڈان انٹرنیٹ ایڈیشن (انگریزی)گوہر شاہی کی کعبہ میں شبیہ کا دعو ٰی
 اللہ کی پہچان اور رسائی کے لیے تصوفسیکھو خواہ تمھارا تعلق کسی بھی قوم، مذہب یا فرقے سے ہو۔
 جب اللہ کی محبت دل میں آجائے تو اگر مذہب میں نہ بھی ہوا تو بخشا جائے گا اللہ کی محبت ہی کافی ہے۔ (ماہنامہ روشن کراچی جولائی 1997ء ص 9)---
 ان کے پیروکار یہ یقین رکھتے ہیں کہ گوہر شاہی جسم سمیت روپوش ہو گئے، یعنی عیسیٰ علیہ السلام کی طرح گوہر شاہی بھی غیبت میں چلے گئے ہیں اور قیامت سے پہلے عیسیٰ علیہ السلام کے ساتھ امام مہدی بن کر دوبارہ آئیں گے۔
 مولویوں نے ان پر نبوت کے دعوے کے جھوٹے الزامات بھی لگائے۔ مہدیت کے سوال پر گوہر شاہی نے اس کی نفی ان الفاظ میں کی "میں نے کبھی یہ نہیں کہا کہ میں امام مہدی ہوں، ہاں میں نے مہدی کی نشانیاں نشانیاں ضرور بتائی ہیں اب یہ تو لوگوں کی سمجھ ہے، ان سے پوچھیں کہ ان کو کیا نشانیاں نظر آئیں"۔

 صوفیا کی نظر میں 

جہاں علما نے گوہر شاہی کی بے پناہ مخالفت کی، وہیں معروف صوفیائے کرام نے بھی مخالفت کی طاہرالقادری، نے بھی مخالفت کیو باعثیں۔ 

 کتابی 
حضرت ریاض احمد گوھر شاہی نے کئی کتابیں تصنیف کیں جن میں صوفی شاعری پر مشتمل ”تریاق ِ قلب“ بھی شامل ہے۔ ان کی تصنیف کردہ کُتب درج ذیل ہیں:
 مینارہ نور
 روشناس
 تحفۃ المجالس
 روحانی سفر
 تریاق قلب
 دین الہی
مندرجہ بالا کتب میں دین الہی ان کی آخری تصنیف ہے اور گوہر شاہی کے معتقدین کے نزدیک نہایت اہمیت کی حامل ہے۔

 مخالفت 
ریاض احمد گوھر شاہی پر کئی بار قاتلانہ حملے بھی کیے گئے۔ پانچ قسم کے سنگین مقدمات ان پر پاکستان میں دائر کیے گئے ان کے معتقدین کی جانب سے چاند، سورج، نبیولا ستارے اور حجر اسود میں ان کی شبیہات کے پرچار کے بعد یہ مخالفت انتہائی شدت اختیار کر گئی۔ گوہر شاہی کی کتاب پر پابندی کے مقدمے کی سماعت منصف ِ اعظم پاکستان کی عدالت میں ان کے اثر و رسوخ اور پیروکاروں کی تعداد بہت بڑھ جانے کے بعد حکومت پاکستان کی جانب سے ان کے معتقدین کی سرگرمیوں کو روک دیا گیاگوہر شاہی کے حق میں نعرے لگانے پر دس(10)افراد گرفتار اور اخبارات و جرائد کو بھی ان کے بارے کوئی خبر شائع نہ کرنے کی ہدایت کی گئی ریاض احمد گوھر شاہی اور اُن کے معتقدین پر کئی مقدمات قائم ہوئے۔ جن میں سے زیادہ تر جھوٹے مقدمات ثابت ہوئے
انسداد ِ دہشت گردی کی خصوصی عدالت نے سندھ میں ان اور اُن کے بہت سے پیروکاروں کو توہین رسالت جیسے قانون کے تحت سزائیں سنائیں۔ریاست ہائے متحدہ امریکا کے محکمہ ء آزادی ء مذہب کی رپورٹ برائے سال 2000 ریاض احمد گوھر شاہی کو سزا عدم موجودگی میں سنائی گئی کیونکہ یہ اُس وقت برطانیہ میں تھے۔ان کو تقریباً ً 59 سال قید کی سزا اور جرمانے کی سزا سُنائی گئی، بین الاقوامی مذہبی آزادی کی رپورٹ۔ مئی 2001 جس کے خلاف گوھر شاہی نے سندھ ہائی کورٹ میں اپیل بھی کی تاہم اس اپیل پر کسی بھی فیصلے سے قبل آپ برطانیہ میں غائب ہو گئے۔

 غیبت 

گوہر شاہی 25 نومبر2001ء کو مانچسٹر میں غائب ہو گئے۔  ان کے پیروکار اس پر یقین رکھتے ہیں کہ گوہر شاہی جسم سمیت روپوش ہو گئے، یعنی عیسی علیہ السلام کی طرح گوہر شاہی بھی اپنا جسم چھوڑ کر غیبت ِ صغر ٰی میں چلے گئے ہیں اور قیامت سے پہلے حضرت عیسی علیہ السلام کے ساتھ گوہر شاہی دوبارہ آئیں گے۔

 بیرونی روابط 
 گوہر شاہی کا ویب پورٹل (اردو)
 گوہر شاہی کا ویب پورٹل (انگریزی)

 حوالہ جات 


زمرہ:1941ء کی پیدائشیں
زمرہ:انگلستان میں لاپتہ افراد کے کیس
زمرہ:پاکستانی الٰہیات دان
زمرہ:پاکستانی مصنفین
زمرہ:لاپتہ افراد
زمرہ:مدعیان مہدی
زمرہ:نئی مذہبی تحریکوں کے بانی
زمرہ:مدعیان مسیح
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کے لاپتہ افراد کے کیس
زمرہ:ممکنہ طور پر بقید حیات شخصیات
زمرہ:پاکستانی صوفیا
زمرہ:مسلم فلاسفہ
زمرہ:ہندوستانی صوفیا
زمرہ:بیسویں صدی کے مسلمان
زمرہ:ایشیائی صوفیاء
زمرہ:راولپنڈی کی شخصیات
زمرہ:پاکستانی شخصیات
زمرہ:ویکی منصوبہ پاکستان کے مضامین
زمرہ:اسلامی مذہبی رہنما